Aika: 17.12.2019 klo 13.15 - 14.45

Paikka: 4. kerroksen neukkari, kouluvirasto

Läsnäolijat: Eveliina Bovellan, Elizabeth Järveläinen, Kerstin Ylönen, Erja Mielonen, Karoliina Peltola, Taina Vainio, Joanne Jalkanen

**Muistio**

**Kokouksen avaus**

Taina Vainio avasi kokouksen.

**Puheenjohtajan ja sihteerin valinta**

Puheenjohtajaksi valittiin Taina Vainio ja sihteeriksi Karoliina Peltola.

**Esityslistan hyväksyminen kokouksen työjärjestykseksi**

Esityslista hyväksyttiin työjärjestykseksi.

**KieKu 5 – Missä mennään kaksikielisessä ja kielirikasteisessa opetuksessa sekä kansainvälisen koulun suunnittelussa**

* + Kaksikielinen opetus, suomi – englanti:
    - Kehitetään kielitestausta suomen kielen osalta lukuvuoden 2019 – 2020 aikana.
    - Kaksikielisen opetuksen opetussuunnitelma tarkistetaan kevään 2020 aikana.
  + Kielirikasteinen opetus, saksa
    - A1-kieli alkaa valtionrahoituksen vuoksi heti vuoden 2020 alusta nykyisillä ykkösillä ja Kalevalassa on syntymässä 17 oppilaan A1-saksan kielen ryhmä.
      * Jatkossa saksan kielen valinneet oppilaat kannattaa pyrkiä sijoittamaan yhdelle/kahdelle luokalle, mikäli heistä syntyy yksi kokonainen ryhmä, muuten kahdelle luokalle.
    - Kielirikasteista opetusta tarjotaan jatkossa 3. luokalla tavoitteena tukea A2-kielen valintaa oppilaille, jotka ovat valinneet A1-kielekseen englannin.
      * Mietittävä, miten tämä käytännössä toteutetaan.
    - Esiopetuksessa jatketaan kielirikasteista toimintaa.
    - Saksan kielellä rikastettua opetusta tällä hetkellä valtakunnallisesti vain Kuopiossa ja Tampereella.
  + Kansainvälinen koulu
    - Tällä hetkellä kansainväliseen kouluun ei ole erillistä kehittämisrahaa.
    - Ajatuksissa ei ole perustaa uutta erillistä koulua, vaan mahdollisesti kehittää kaksikielistä opetusta kohti kansainvälisempää koulua.
    - KieKu 5 -hankkeen tavoitteissa on kansainvälisen koulun kehittäminen, joten hankerahaa on mahdollista hyödyntää tähän työhön.
  + Onko huomioitu vuoden 2020 budjetissa?
    - Ei varattu erillistä kehittämisrahaa.

**KieKu 5 - Vuoden 2020 suunnitelmat**

* + Miten KieKu 5 –hanke voisi tukea kansainvälisen koulun kehittämistä (hanketavoitteet)?
    - Työn alla olevia toimenpiteitä:
      * Kaksikielisen opetuksen kielitestausta kehitetään suomen kielen osalta, koska jatko-opintojen näkökulmasta on tärkeää huomioida tarvittava suomen kielen taito.
      * Tehty sähköiset ja paperiset koulupolkuoppaat englannin kielellä erilaisista koulupoluista. Karoliina lähettää kehittäjäryhmälle tulostettavat versiot. Nettiversiot löytyvät kaupungin englanninkielisiltä sivuilta maahanmuuttajaopetuksen alta.
    - Kansainvälisissä kouluissa on erilaisia toimintamalleja ja nimeä käytetään hyvin erilaisissakin merkityksissä (kansainvälisessä koulussa korostuu erilainen toimintakulttuuri koko kouluna arjessa, mistä johtuen termiä ei kannata ottaa Kuopiossa käyttöön nykyisessä järjestelmässä).
    - Hatsalan haasteena on opettajasidonnaisuus kaksikielisen opetuksen kehittämisessä - huomioitava jatkossa rekrytoinneissa mahdollisimman hyvin.
    - Keskustelua viritelty perusopetukseen valmistavan opetuksen mahdollisesta sijoittelusta kaksikielisen opetuksen yhteyteen.
  + Hankerahan käyttösuunnitelma vuodelle 2020
    - Järjestelmät/materiaalit: Twinkl (Rajala), Kieliäkuopiossa.fi -nettisivusto, englanninkieliset oppaat.
    - Englanninkielinen koulunkäynninohjaaja Rajalan ja Hatsalan kouluille ja saksankielinen ohjaaja Kalevalan koululle (ohjaajat palkattu tällä hetkellä kevään 2020 loppuun).
      * Englanninkielinen ohjaaja ollut tähän saakka täysin hankerahalla
      * Saksankielinen ohjaaja nyt 20h hanke + 1h koulu, mutta vuosittain kustannusten jaossa on ollut vaihtelua.
      * Mikäli syksyllä rahan kanssa on tiukkaa, voidaan miettiä, onko kouluilla mahdollisuutta maksaa osa ohjaajien palkoista.
    - Toiveissa Rajalan ja Hatsalan koulujen kaksikielisen opetuksen opettajien verkostoitumistapaaminen, jossa opettajat tulisivat toisilleen tutuiksi.
    - Kaksikielisen opetuksen kielitestauksen kehittäminen suomen kielen osalta, työtunteja tähän maksetaan hankkeelta.
    - Vierailu – Tampere on yhä yksi kiinnostava kohde myös muiden kuin englannin kielen valintojen suhteen.

**KieKu 4 –hankkeen loppuminen**

* + Hanke päättyy vuoden 2019 loppuun ja rahat on saatu käytettyä.
  + Eveliina kokoaa hankeraportin helmikuun loppuun mennessä.
  + Hankkeen kautta on muun muassa tehty tutustumismatkoja, hankittu materiaalia ja kustannettu ohjaajia.
  + Toiminta jatkuu hieman uusilla painotuksilla KieKu 5-hankkeen kautta.

**Muut asiat**

* + KieKu-kehittäjäryhmän kokoonpano
    - Tarpeeksi tiivis kokoonpano on koettu hyväksi ja toimivaksi.
    - Hatsalasta kysytään uudelleen toisen opettajan kiinnostusta osallistua ryhmään mukaan, jolloin jokaisesta koulusta olisi kaksi edustajaa.
    - Tainan sekä Kalevalan, Rajalan ja Hatsalan koulujen rehtoreiden toivotaan osallistuvan kokoukseen kerran lukukaudessa.
    - Tapaamiset neljä kertaa vuodessa koettu hyväksi.

**Seuraava kokous**

18.2.2020 klo 13.30 - 15.00 Kouluvirastolla (Vuorikatu 27, 4. kerroksen kokoushuone). Mukaan kutsutaan myös rehtorit.

**Kokouksen päättäminen**

Taina Vainio päätti kokouksen.